Portugaliya ayollar milliy chempionati. Portugaliya ayollar milliy chempionati ( Campeonato Nacional Feminino, homiylik sabablarga koʻra Liga BPI nomi bilan ham tanilgan) Portugaliyadagi ayollar futbol assotsiatsiyasining yuqori toifali ligasi. Portugaliya ayollar milliy chempionati Portugaliya futbol federatsiyasi tomonidan boshqariladi va 1993-yilda tashkil etilgan. Portugaliya ayollar milliy chempionatining dastlabki mavsumida oʻnta jamoa qatnashdi. Portugaliya ayollar milliy chempionatining amaldagi chempioni „Benfica“ boʻlib, jamoa 2022-yilda ketma-ket ikkinchi chempionlikni qoʻlga kiritdi. Eng muvaffaqiyatli jamoa esa SU 1º de Dezembrojamoasi boʻlib, jamoa Portugaliya ayollar milliy chempionatida 12 marta chempion boʻlgan. Tarixi. Portugaliyadagi birinchi ayollar futboli milliy chempionatlaridan biri Taça Nacional nomi ostida 1985-yilda boshlangan. Unga ishtirok etish istagida boʻlgan barcha klublar kiritilgan. „Boavista“ jamoasi ushbu musobaqada yaqqol ustunlik qilgan va sakkiz marta gʻalaba qozongan. Musobaqa 1993-1994-yilgi mavsum uchun Campeonato Nacional (Portugaliya ayollar milliy chempionati) deb oʻzgartirildi. 1998-99 yilgi mavsumda musobaqaga koʻproq oʻyinlar qoʻshildi, chunki chempionat bosqichiga chiqmagan klublar yana ular oʻrtasida oʻynashadi. 2001 yilda UYEFA ayollar kubogi tashkil etildi, unda oldingi mavsumda ushbu musobaqa g‘oliblari o‘ynash huquqiga ega edi. Portugaliya kubogi 2003-04 yilgi mavsumda barcha klublar ishtirok etgan holda boshlandi. 2005-yilda Campeonato Nacional II Divisao (quyi liga) tashkil etildi. Musobaqa formati. Musobaqa. 2016-2017-yil holatiga koʻra, Portugaliya ayollar milliy chempionatida 12 ta klub bor. Mavsum davomida (sentyabrdan maygacha) har bir klub qolganlari bilan ikki marta (ikkita davrali tizim), bir marta oʻz stadionida va bir marta raqib stadionida, jami 22 oʻyin oʻynaydi. Jamoalar gʻalaba uchun uch ochko va durang uchun bir ochko oladi. Magʻlubiyat uchun ochko berilmaydi. Jamoalar reytingi jami ochkolar, soʻngra toʻplar farqi boʻyicha tartiblanadi. Agar hali ham jamoalar ochkolari teng boʻlsa, neytral maydondagi pley-off oʻyini chempionni aniqlab beradi. Eng past oʻrinni egallagan ikkita jamoa Campeonato Nacional II Divisao (Portugaliya 2-chempionati (quyi liga))ga tushib ketadi va Campeonato Nacional de Promosaoning eng yaxshi ikki jamoasi Portugaliya ayollar milliy chempionatiga koʻtariladi. Yevropa musobaqalariga saralash. Portugaliya ayollar milliy chempionati gʻolibi UEFA ayollar oʻrtasidagi Chempionlar ligasi saralash bosqichiga yoʻl oladi. Klublar. 2021-2022-yilgi mavsum jamoalari: Chempion jamoalar roʻyxati. Quyidagi jamoalar Portugaliya ayollar milliy chempionatida gʻolib chiqqan: